KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. november 06-i ülésére)


[bookmark: _Hlk181004469]TÁRGY: TÁRSULÁSI TANÁCS TAGOK ÉS HELYETTES TAG, VALAMINT FELÜGYELŐBIZOTTSÁGI TAG DELEGÁLÁSA A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁSBA 

A Homokhátsági Regionális Hulladékgazdálkodási Önkormányzati Társulás a ,,Települési szilárdhulladék mechanikai biológiai stabilizálására szolgáló rendszer kialakítása a Homokhátsági Települési Hulladékgazdálkodási rendszerben” című, KEOP-1.1.1./2F/09-11-2011-0004 azonosító jelű projekt megvalósítására, valamint az azt követő 10 éves fenntartási időszakra, valamint a „Komplex hulladékgazdálkodási rendszer fejlesztése a Homokhátság területén, különös tekintettel az elkülönített hulladékgyűjtési, szállítási és előkezelő rendszerre” elnevezésű KEHOP- 3.2.1.-15-2017-00012 azonosítószámú projekt megvalósítására, valamint az azt követő fenntartási időszakra jött létre. 
A társulási megállapodás szerint a társulási tanácsba delegált tagok megbízatása 2024. október 01. napjáig szólt. Ugyanezen rendelkezés vonatkozott a felügyelőbizottság és a társulási tanács helyettes tagjainak a megbízatására is. 
A társulási megállapodás I. fejezet 10. pontja értelmében a társulás döntéshozó szerve a társulási tanács, amely a gyűjtőkörzetenként (Felgyői-, Vaskúti-, Kiskunhalasi gyűjtőkörzet) 3-3-3 fő delegált önkormányzati képviselők, alpolgármesterek vagy polgármesterek összességéből áll. A társulási tanács valamely tagjának akadályoztatása esetére gyűjtőkörzetenként 1-1 helyettes személy került megválasztásra. A társulás pénzügyi felügyeletét a 3 tagból álló felügyelőbizottság látja el. A társulás felügyelőbizottsági tagjává való delegálás és megválasztás a másik két tisztséggel ellentétben nincs polgármesteri, alpolgármesteri vagy önkormányzati képviselői tisztséghez kötve. A társulási megállapodás I. fejezet 14. pontja alapján a felügyelőbizottságba az önkormányzatok gyűjtőkörzetenként egy tagot delegálnak. Kiskőrös Város Önkormányzata a Kiskunhalasi Gyűjtőkörzethez tartozik.
A helyi önkormányzati képviselők és polgármesterek 2024. évi általános választása a Homokhátsági Regionális Hulladékgazdálkodási Önkormányzati Társulás működésére is hatással volt, tekintettel arra, hogy a társulás 2019. évben delegált társulási tanács tagok megbízatása az önkormányzati mandátum idejére szólt, mely a 2024. június 9-i választásokat követően 2024. október 1-jén megszűnt. Ez alapján a tagönkormányzatok képviselő-testületeinek döntése szükséges a társulási tanácsba, felügyelőbizottságba, illetve a helyettes tagságba történő új tagok delegálásáról. 
A fentiek alapján a Képviselő-testületnek a kiskunhalasi gyűjtőkörzethez tartozó társulási tanács tagok, felügyelőbizottság tag és helyettes tag delegálásáról kell döntenie, akik személyére az alábbiak szerint teszek javaslatot:
Társulási Tanács:
	Kiskunhalasi gyűjtőkörzet

	Fülöp Róbert        Kiskunhalas polgármestere

	Patkós Zsolt
Kiskunmajsa polgármestere

	Domonyi László Mihály        Kiskőrös polgármestere



Felügyelőbizottság:
	Kiskunhalasi gyűjtőkörzet

	Benedeczki Tamás                          Kecel polgármestere


Helyettes tagok (Társulási Tanács):
	Kiskunhalasi gyűjtőkörzet

	Kuris István László alpolgármester                Kiskunhalas Város Önkormányzata




Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2024. október 28.

                                                                                            		 Domonyi László sk.
                                                                                                  		     polgármester





HATÁROZAT-TERVEZET


A Képviselő-testület a Homokhátsági Regionális Hulladékgazdálkodási Önkormányzati Társulás Társulási Tanácsába, Felügyelőbizottságába, valamint a tanács helyettes tagjának a kiskunhalasi gyűjtőkörzet vonatkozásában az alábbi személyeket delegálja:

Társulási Tanács:
· Fülöp Róbert Kiskunhalas polgármestere
· Patkós Zsolt Kiskunmajsa polgármestere
· Domonyi László Mihály Kiskőrös polgármestere

Felügyelő Bizottság:
· Benedeczki Tamás Kecel polgármestere 

Helyettes tag (Társulási Tanács):
· Kuris István László alpolgármester, Kiskunhalas Város Önkormányzata 

Felelős:	polgármester
Határidő:	azonnal

